**KADAR PA MIM' HIŠ'CE GREM**

Kadar pa mim’ hiš’ce grem,

hišice na vasi,

potrkam gor na okence,

se nihče več ne oglasi.

Dekleta v kamrici več ni,

ljub’ce prve moje,

zdaj tam ji lučka že gori

in zadnjič zvon ji poje.

Zvonovi ji že pojo

žalostno pesmico,

fantje jo pa neso

v črno to jamico,

bim bam bom, bom bam bom,

žalostno zvon zvoni,

jaz si pa brišem solzne oči.

Spet pokličem ljubica,

ljub’ca vstani gori,

sem fantič tvoj, bi rad s teboj

le enkrat še govoril.